Na temelju članka 32. Statua Općine Ivanska („Službeni vjesnik“ Općine Ivanska 01/13 i 11/13), Općinsko vijeće Općine Ivanska na svojoj 12. sjednici održanoj 13. veljače 2015. godine donosi

**ODLUKU**

**o izmjenama i dopunama Poslovnika Općinskog vijeća Općine Ivanska**

**Članak 1.**

U članku 86. brišu se dosadašnji stavci 2. i 3.

Novi stavak 2. glasi:

„Građani i po jedan predstavnik zainteresiranih pravnih osoba, imaju pravo prisustvovati sjednici vijeća.

 Građani i pravne osobe dužni su pisanim putem najaviti svoju nazočnost i nazočnost svojih predstavnika najmanje dva dana prije održavanja sjednice. Pisani dopis šalje se poštom na adresu Općinsko vijeće, S.Kolara 1, ili mailom na adresu elektronske pošte opcina@ivanska.hr.“

Novi stavak 3. glasi:

„Predsjednik Vijeća može ograničiti broj građana koji prisustvuju sjednici zbog prostornih uvjeta i održavanja reda na sjednici.

Prostorni uvjeti u vijećnici Općine Ivanska omogućuju istodobnu prisutnost najviše 6 osoba.

Osobe koje dobiju dopuštenje predsjednika Vijeća za prisustvovanje sjednici, sjednici mogu prisustvovati uz predočenje osobne iskaznice ili druge identifikacijske isprave.

 U slučaju prijave većeg broja građana, predsjednik Vijeća vodit će računa o redoslijedu prijava te s obzirom na redoslijed prijava izdati dopuštenje za nazočnost na sjednici.“

**Članak 2.**

 Ostali članci Poslovnika ostaju nepromijenjeni.

**Članak 3.**

Ova Odluka stupa na snagu osmog dana od dana objave u Službenom vjesniku Općine Ivanska.

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

Klasa:021-01/15-01/1

Urbroj:2110/02-01-15-1

U Ivanskoj, 13. veljače 2015.

PREDSJEDNICA:

 Ivana Peršić v.r.